If P&C Insurance

If P&C Insurance Company Ltd. – didžiausia ne gyvybės draudimo bendrovė Šiaurės Europos regione, turinti daugiau nei 3,9 milijonus klientų. „If“ priklauso Suomijos „Sampo“ grupei.

Įmonė draudimo paslaugas teikia Švedijos, Norvegijos, Suomijos, Danijos, Baltijos šalių rinkose. Klientams taip pat siūlo tarptautines paslaugas tiek per savo filialus, tiek per partnerių tinklą. Pagrindinė „If“ būstinė yra Solnoje, Stokholmo priemiestyje.  

Bendrovė Lietuvoje veikia nuo 1999 m. 

 Istorija 
„If“ įkūrusios bendrovės draudimo veiklą pradėjo daugiau nei prieš 100 metų, tačiau draudimo bendrovė „If“ tokia, kokia yra dabar, įkurta 1999 m., sujungus Švedijos įmonės „Skandia“ ir Norvegijos „Storebrand“ ne gyvybės draudimo veiklą. Šio susijungimo tikslas buvo sukurti vieną didžiausių Skandinavijoje ne gyvybės draudimo bendrovių. Pavadinimas kilo iš anglų kalbos žodžio if (jeigu), kuris primena frazę „jei kas nors atsitiktų“. Pirmą kartą viešai „If“ logotipas buvo parodytas per „Stockholm Open“ teniso varžybas.

2001 m. bendrovės „Sampo“ ne gyvybės draudimo veikla tapo „If“ dalimi. Taip „If“ tapo didžiausia ne gyvybės draudimo bendrove Skandinavijoje.

2002 m. „If“ pradėjo veiklą Baltijos šalyse.

2004 m. „Skandia“ ir „Storebrand“ visas joms priklausiusias „If“ akcijas pardavė bendrovei „Sampo“. Nuo tada „Sampo“ yra vienintelė „If“ akcininkė.

2009 m. „If“ veikla Estijoje, Latvijoje ir Lietuvoje buvo sujungta į Estijoje registruotą bendrovę „If P&C Insurance AS“. Latvijoje ir Lietuvoje veikia „If“ filialai.

 Lietuvoje 
Bendrovė Lietuvoje veiklą vykdo nuo 2002 m. Iki tol įmonė nuo 1999 m. veikė kaip „Sampo draudimas“. Įmonės filiale Lietuvoje dirba 160 žmonių. Filialo vadovės pareigas nuo 2009 m. eina Žaneta Stankevičienė.

2022 m. „If“ tapo gyvūnų prieglaudos „SOS gyvūnai“ rėmėja.https://www.if.lt/apieif/naujienos/2022/if-tapo-gyvunu-prieglaudos-remeja

2023 m. Draudimo bendrovė „If“ atidarė tarptautinį IT kompetencijų centrą Lietuvoje. Draudimo bendrovė „If“ atidarė tarptautinį IT kompetencijų centrą Lietuvoje

 Įvertinimai 
2011 m. ir 2012 m. savaitraštis „Veidas“ paskelbė „If“ geriausia ne gyvybės draudimo bendrove šalyje."Savaitraščio „Veidas“ atliktas tyrimas „If“ pripažino patraukliausia draudimo bendrove vartotojui" at http://www.if.lt/web/lt/apieif/naujienos/pages/savaitrascio-veidas-tyrimas-priazino-if-patraukliausia-draudimo-bendrove.aspx retrieved on 27 May 2013.

2012 m. ir 2013 m. „If“ paskelbta geriausiai klientus aptarnaujančia ne gyvybės draudimo bendrove Lietuvoje („Spect Dive“ slapto pirkėjo tyrimas)."DIVE TOP3 Insurance sector survey" at http://www.dive-group.com/dive-top-3-insurance-sector-survey retrieved on 27 May 2013."Geriausią įvertinimą už klientų aptarnavimo kokybę Lietuvoje pelnė „If draudimas”" at http://vz.lt/Default.aspx?PublicationId=4d1c54a0-5eb4-417e-8ab4-90406a493417  retrieved on 11 June 2013

 Nuorodos 
 Internetinė svetainė

 Šaltiniai

Kategorija:Švedijos įmonės
Kategorija:Draudimo bendrovės
Kategorija:Ne gyvybės draudimas
Kategorija:Solna